Document ID: 31997R0428

ΚΑΝΟΝΙΣΜΟΣ (ΕΚ) αριθ. 428/97 ΤΗΣ ΕΠΙΤΡΟΠΗΣ της 5ης Μαρτίου 1997 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και ανωτάτων ορίων για ορισμένα προϊόντα καταγόμενα από τη Σλοβενία και σχετικά με τη θέσπιση των διατάξεων για την προσαρμογή των εν λόγω ποσοστώσεων και ανωτάτων ορίων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 410/97 του Συμβουλίου, της 24ης Φεβρουαρίου 1997, σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας αφετέρου (1), και ιδίως το άρθρο 2,
Εκτιμώντας:
ότι η ενδιάμεση συμφωνία για το εμπόριο και για θέματα εμπορίου μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας αφετέρου (2), εφεξής αποκαλούμενη «η συμφωνία», εφαρμόζεται προσωρινά από την 1η Ιανουαρίου 1997 7
ότι η συμφωνία ορίζει πως στην Κοινότητα είναι δυνατόν να εισάγονται ορισμένα προϊόντα καταγόμενα από τη Σλοβενία, εντός των ορίων δασμολογικών ποσοστώσεων ή δασμολογικών ανωτάτων ορίων, με μειωμένο ή μηδενικό δασμολογικό συντελεστή 7 ότι οι δασμολογικές ποσοστώσεις και τα ανώτατα όρια που καθορίζονται στη συμφωνία αφορούν χρονικά διαστήματα αρκετών ετών 7 ότι η συμφωνία έχει ήδη καθορίσει το επίπεδο της ετήσιας αύξησης του όγκου των δασμολογικών ποσοστώσεων και ανωτάτων δασμολογικών ορίων 7
ότι η Επιτροπή πρέπει να θεσπίσει μέτρα εφαρμογής για το άνοιγμα των κοινοτικών δασμολογικών ποσοστώσεων όσον αφορά τα προϊόντα που αναφέρονται στο παράρτημα Ι 7 ότι πρέπει με ιδιαίτερη φροντίδα να εξασφαλισθεί η ισότιμη και αδιάλειπτη πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των προβλεπόμενων για τις ποσοστώσεις αυτές συντελεστών σε όλες τις εισαγωγές των εν λόγω προϊόντων, σε όλα τα κράτη μέλη, μέχρι την εξάντληση των ποσοστώσεων 7 ότι, προκειμένου να εξασφαλισθεί η αποτελεσματικότητα της κοινής διαχείρισης των εν λόγω ποσοστώσεων, τίποτα δεν εμποδίζει τα κράτη μέλη να μπορούν να αντλούν από τον όγκο των ποσοστώσεων τις ποσότητες εκείνες οι οποίες αντιστοιχούν στις πραγματικές εισαγωγές 7 ότι, εντούτοις, ο τρόπος αυτός διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει οπωσδήποτε να είναι σε θέση να παρακολουθεί το βαθμό εξάντλησης των ποσοστώσεων και να ενημερώνει σχετικά τα κράτη μέλη 7
ότι, στην περίπτωση των προϊόντων του παραρτήματος ΙΙ του παρόντος κανονισμού, τα οποία υπόκεινται σε κοινοτικά ανώτατα δασμολογικά όρια, η κοινοτική επιτήρηση είναι δυνατόν να ασκείται στο πλαίσιο διοικητικής διαδικασίας βασιζόμενης στον καταλογισμό εισαγωγών των οικείων προϊόντων σε βάρος των ανωτάτων ορίων σε κοινοτικό επίπεδο με το ρυθμό και όποτε τα εν λόγω προϊόντα προσκομίζονται στις τελωνειακές αρχές για ελεύθερη κυκλοφορία 7
ότι η ανωτέρω διοικητική διαδικασία απαιτεί στενή συνεργασία μεταξύ των κρατών μελών και της Επιτροπής, η οποία πρέπει οπωσδήποτε να είναι σε θέση να παρακολουθεί τις καταλογιζόμενες σε βάρος των ανωτάτων ορίων ποσότητες και να ενημερώνει σχετικά τα κράτη μέλη 7 ότι η συνεργασία αυτή πρέπει να είναι ιδιαίτερα στενή, δεδομένου ότι η Επιτροπή πρέπει να είναι σε θέση να λαμβάνει τα κατάλληλα μέτρα για την αποκατάσταση των δασμών όταν έχει καλυφθεί το ανώτατο όριο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα προϊόντα καταγωγής Σλοβενίας που παρατίθενται στα παραρτήματα Ι και ΙΙ όταν τίθενται σε ελεύθερη κυκλοφορία στην Κοινότητα θα επωφελούνται από δασμολογικές ποσοστώσεις ή ανώτατα δασμολογικά όρια σύμφωνα με τα εν λόγω παραρτήματα.
Άρθρο 2
1. Τις δασμολογικές ποσοστώσεις του άρθρου 1 διαχειρίζεται η Επιτροπή, η οποία δύναται να λαμβάνει κάθε πρόσφορο μέτρο προκειμένου να εξασφαλίζεται η αποτελεσματική τους διαχείριση.
2. Σε περίπτωση που κάποιος εισαγωγέας υποβάλλει για προϊόν καλυπτόμενο από τον παρόντα κανονισμό διασάφιση για ελεύθερη κυκλοφορία σε κάποιο κράτος μέλος και ζητεί να τύχει του ευεργετήματος των προτιμησιακών ρυθμίσεων και η εν λόγω διασάφιση γίνει αποδεκτή από τις τελωνειακές υπηρεσίες, το οικείο κράτος μέλος αντλεί από την ποσότητα της ποσόστωσης την ποσότητα που αντιστοιχεί στις ανάγκες του και ενημερώνει την Επιτροπή.
Οι αιτήσεις ανάληψης, στις οποίες αναφέρεται η ημερομηνία αποδοχής των εν λόγω διασαφήσεων, πρέπει να διαβιβάζονται χωρίς καθυστέρηση στην Επιτροπή.
Οι αναλήψεις παραχωρούνται από την Επιτροπή με σχετική αναφορά της ημερομηνίας κατά την οποία έγινε αποδεκτή η διασάφιση για τη θέση σε ελεύθερη κυκλοφορία από τις τελωνειακές υπηρεσίες του οικείου κράτους μέλους, στο βαθμό που το διαθέσιμο υπόλοιπο επιτρέπει την ανάληψη αυτή.
3. Εάν κάποιο κράτος μέλος δεν χρησιμοποιήσει τις αναληφθείσες ποσότητες, τις επιστρέφει στην αντίστοιχη ποσότητα που υπόκειται σε ποσόστωση το ταχύτερο δυνατόν.
4. Σε περίπτωση που οι ζητηθείσες ποσότητες υπερβαίνουν το διαθέσιμο υπόλοιπο του όγκου της ποσόστωσης, το υπόλοιπο κατανέμεται pro rata των αιτήσεων. Η Επιτροπή ενημερώνει τα κράτη μέλη σχετικά με τις πραγματοποιηθείσες αναλήψεις.
Άρθρο 3
1. Οι ποσότητες καταλογίζονται στα ανώτατα δασμολογικά όρια με το ρυθμό και όποτε προϊόντα διασαφίζονται στις τελωνειακές αρχές για θέση σε ελεύθερη κυκλοφορία.
Τα προϊόντα είναι δυνατόν να καταλογίζονται σε ανώτατα δασμολογικά όρια μόνο εφόσον το πιστοποιητικό κυκλοφορίας προσκομίζεται πριν από την ημερομηνία επαναφοράς της επιβολής των δασμών.
2. Το επίπεδο εξάντλησης των ανωτάτων δασμολογικών ορίων καθορίζεται σε δασμολογικό επίπεδο με βάση τις καταλογιζόμενες σε αυτά εισαγωγές κατά τις διατάξεις της παραγράφου 1.
Τα κράτη μέλη διαβιβάζουν προς την Επιτροπή, το αργότερο εντός του πρώτου δεκαπενθήμερου κάθε μήνα, κατάσταση των ποσοτήτων που καταλογίστηκαν κατά τον προηγούμενο μήνα.
3. Εφόσον κάποια οροφή καλυφθεί, η Επιτροπή ενημερώνει σχετικά τα κράτη μέλη.
Σε περίπτωση που κάποιο κράτος μέλος ζητήσει την έκδοση κανονισμού για την επαναφορά των δασμών, η Επιτροπή εξετάζει την αίτηση εντός του επόμενου πενθήμερου και ενημερώνει το αιτούν κράτος μέλος σχετικά με τα μέτρα που σκοπεύει να λάβει σε συνέχεια της αίτησης υπό το πρίσμα, κατά κύριο λόγο, των καταστάσεων που διαβιβάζονται όπως προβλέπεται στην παράγραφο 2.
Άρθρο 4
Η Επιτροπή λαμβάνει κάθε πρόσφορο μέτρο, σε στενή συνεργασία με τα κράτη μέλη, για να εξασφαλιστεί η συμμόρφωση προς τις διατάξεις του παρόντος κανονισμού.
Άρθρο 5
Κάθε κράτος μέλος εξασφαλίζει ότι οι εισαγωγείς του υπόψη προϊόντος έχουν ισότιμη και αδιάλειπτη πρόσβαση στις δασμολογικές ποσοστώσεις, εφόσον το υπόλοιπο των σχετικών ποσοτήτων της ποσόστωσης επιτρέπει κάτι τέτοιο.
Άρθρο 6
Όσον αφορά τον ορισμό της έννοιας «προϊόντα καταγωγής» και τις μεθόδους διοικητικής συνεργασίας εφαρμόζεται το πρωτόκολλο το οποίο επισυνάπτεται στη συμφωνία.
Άρθρο 7
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαρτίου 1997.

Labels: 18
3
17
1